વર્ષ ૨૦૦૨ના નરસંહારમાં જીવિત ગર્ભવતી નારીઓના પેટ તલવારથી ચીરીને અંદરથી જીવિત ગર્ભ કાઢી તેને તલવારની ટોચે ગોળ ફેરવી વિકૃત આનંદ ઉઠાવનારા, સરાજાહેર બહેન-દીકરીઓ પર બળાત્કાર કરનારા, જાહેરમાં નારીઓને રહેંસી નાખી કૂવાઓ ભરનારા, ભરચોકમાં પતિ, દીકરા, ભાઈ અને બાપની નજરોની સામે જ તેણીઓની ઉપર પાષાણ હૃદયના માનવીનું પણ કાળજું કંપાવી નાખે તેમ સરાજાહેર નગ્ન કરી બળાત્કાર ગુજારીને જ્વલનશીલ પદાર્થ વડે સળગાવી નાખનારા, જેઓના પતિ, દીકરા, ભાઈ અને બાપને તેઓની નજરો સમક્ષ મોતને ઘાટ ઉતારી માનસિક-શારીરિક-આર્થિક બરબાદી ભેટ ધરનારા, પશુ માટે છેલ્લા ત્રણ વર્ષમાં સોથી વધુ માં-બહેનો-દીકરીઓને પાયમાલ કરી દેનારા, નાહકના (કોઈપણ ગુન્હો સાબિત થયા વગર) જવાનીઆઓને જેલોમાં ગોંદી રાખી તેઓની બાનુઓ પર શારીરિક અને માનસિક અત્યાચાર કરનારા, કુમળી વયની દીકરીઓ પર કરવામાં આવતા જઘન્ય બળાત્કારીઓને આશ્રય આપનારા, સમાજની જવાન દીકરીઓ અને નિર્દોષ નારીઓને ખોટા ગુન્હાના નામે બંદૂકની ગોળીએ વિંધનારાઓ જ્યારે અચાનકથી આ બાનુઓ પ્રતિ હેત ઉભરાવી તેઓની ચિંતાની અદમ નૌટંકી આદરી એક ધર્મવિશેષના ધર્મગ્રંથના આદેશમાં સંસ્કરણ કરવાની કુચેષ્ટા કરે તે ખરેખર ગંભીર, આશ્ચર્યજનક અને હચમચાવી દેનારી તેમજ મનોમંથન અને ઊંડાણપૂર્વક વિચારવાને કારણ છે.